সে পদ্ধতির প্রথম নির্বাচন হয় ১৯৯৬ সালের জুন মাসে। কথিত আছে যে, রাতের অন্ধকারে ইন্দিরা রোডের এক বাড়িতে গিয়ে শেখ হাসিনা জামায়াত নেতা অধ্যাপক গোলাম আযমের দোয়া নিয়ে নির্বাচন করেন। সে নির্বাচনে আওয়ামী লীগ বৃহত্তম দল হলেও একক গরিষ্ঠতা পায়নি। জামায়াতের মুষ্টিমেয় সংসদ সদস্যের সমর্থন নিয়েই হাসিনা সরকার গঠন করতে পেরেছিলেন। ধর্মীয় রাজনীতির ওপর আওয়ামী লীগ নেত্রীর বিরাগ তখন এত প্রবল ছিল না। সরকার গঠনের পর সংরক্ষিত নারী আসনগুলো আওয়ামী লীগের দলে আসে। জামায়াতে ইসলামীকে তখন আর তাদের প্রয়োজন ছিল না, তখন আবার ধর্মীয় রাজনীতির ব্যাপারে তাদের গা-বমি ভাব ফিরে আসে।